﻿ Obras | Roberto Vidal Bolaño - Autor, director e actor de teatro. Día das Letras Galegas 2013
VER TODAS COMEDIA DRAMA INFANTIL MUSICAL NO CENTRO DRAMáTICO GALEGO TEATRO ANTROIDO TEATRO DO AQUí
Campos especiais... Comedia Drama Infantil Musical No Centro Dramático Galego Teatro Antroido Teatro do Aquí
Animaliños dirixe a nosa mirada á paradóxica e contradictoria relación que as sociedades da opulencia establecemos hoxe co noso entorno e moi en especial coa natureza, á que protexemos paternalmente ao pé da nosa casa e non dubidamos en contribuir ou consentir deturbar nas dos demais
Reflexións do xefe da tribo samoana de Tiavea sobre a civilización occidental, á que somete a unha visión crítica demoledora e chea de ironía, póndonos diante das nosas propias contradicións e reducindo ao absurdo moitos dos supostos valores nos que se asenta a nosa cultura
Análise das estruturas de poder e dos seus resotes esenciais, feito non só dende a perspectiva de quen o detenta, senón e sobor de todo, dende a de aqueles que o manteñen.
O mito de Prometeo, o Frankenstein de Mary Shelley e o maxistral díptico que arredor del realizou nos anos trinta para a Universal James Whale servenlle a Roberto Vidal Bolaño para poñer ao descuberto o que a razón ou a civilización teñen producido de mostroso en nós ou nos que nos rodean
Comedia algo disparatada na que Roberto Vidal Bolaño recupera a personaxe que popularizara no inesquecible Caprice de Dieux
Unha noite de apacible vagabundeo por Santiago de Compostela convértese nunha louca carreira pola supervivencia de dous estranos amigados pola dor que, non podendo cambiar o mundo, por moito que o intentan, loitan, polo menos, e con todas as súas forzas, por chegar a velo, outra vez, pola mañá.
Unha comedia satánica, como sarcasticamente a subtitula o propio autor, na que cinco personaxes peculiares, no decurso dun interrogatorio policial, intentan, por medios as máis das veces disparatados, epoñer as razóns que os levaron a buscar na violencia a saída aos seus acuciantes e variopintos problemas económicos, afectivos e laborais.
Catro titiriteiros cantan, axudados por dúas ducias de bonecos, historias sobre a orixe certa da lúa e do sol e dos días e das noites, do diluvio universal, de demos que se volveron serpes e de como, ao cabo, o mellor tesouro é o dos ensoños e non hai ningún outro de máis mérito no Universo Mundo.
Relato do Camiño Francés: un territorio no que o paradigma amor-morte se revela en atmosfera inquietante, compañeiro inseparable de quen peregrina disposto a arriscalo todo
A historia comeza cun morto, un mozo morto de morte violenta. O seu sangue mancha aínda a praza. Pero a obra non comeza nese momento senón dous anos despois, cando alguén supostamente xornalista tenta aclarar a verdade.
Peripecia dun campesiño metido a albanel, emigrante a Frankfurt, que descubre a imposibilidade de integrarse nunha sociedade que o emprega temporalmente, obrigándoo a volver á súa aldea ata o seguinte verán, pero que tampouco lle permite levar algo do seu, un porquiño de cría.
Celebración choqueira, ceiba e maiormente irrespetuosa arredor de xestos, contos, ditos, poemas, panfletos e pintadas de Xosé Luís Méndez Ferrín, acomodadas para o teatro por Roberto Vidal Bolaño.
Touporroutou da lúa e do sol é un espectáculo de títeres que fala da orixe da Lúa e do Sol e do que aconteceu no inferno cando tiveron pingueiras por primeira vez, ou de como acertar cos tesouros e se poñer a ben coas fadas, cos mouros, cos xigantes ou coas serpes que os gardan.
Ruada das papas e o unto é un happening, un verdadeiro happening. Arte que irrumpe e interrumpe o tráfico e a rutina da vida de rúa.
Reencontro coas características da farsa que máis validez mateñen de cara á creación dun espectáculo para nenos e non tan nenos, potenciando as súas posibilidades através da incorporación de elementos como as máscaras, os títeres, o son… que o achegan máis a un terreo no que o maxín xoga un papel importante.
Antroidada choqueira coa participación de Teatro Antroido, Obradoiro de aprendizaxe teatral Antroido e o grupo de Gaitas O Toxo a partir dalgúns cadros da Xaxara, Peituda, Paniogas, Tarelo, o Rapaz e o Cachamón, ou como trocar en rato pequecho o meirande xigantón e sacando á rúa aos Santos do Pórtico da Gloria.
Antroidada choqueira baseada en partes do texto Memoria de mortos e de ausentes, de Roberto Vidal Bolaño e das lendas do Meco
Análise das estruturas de poder e dos seus resotes esenciais feito non só dende a perspectiva de quen o detenta, senón e sobor de todo dende a daqueles que o manteñen
Versión libre da farsa francesa do xéculo XV de autor anónimo Maistre Pierre Patelin, feita por Euloxio R.Ruibal.
Xogo teatral non consumista, festivo e sinxelo, de certa raigame popular, baseado no texto homónimo de Eduardo Blanco Amor